
KÜLÜGYMINISZTÉRIUM
ÖSZTÖNDÍJAKÉRT FELELŐS FŐOSZTÁLY

PÁLYÁZATI FELHÍVÁS

MÁRTON ÁRON TEHETSÉGGONDOZÓ ÖSZTÖNDÍJRA A 2026/2027-ES TANÉVRE


A Külügyminisztérium ösztöndíjpályázatot hirdet a Balassi Bálint-ösztöndíjprogramról szóló 606/2023. (XII. 22.) Korm. rendelet alapján a 2026/2027-es tanévben a szülőföldjükön felsőoktatási intézményekben tanulmányokat folytató, határon túli magyar hallgatók és vezetőtanáraik részére a Balassi Bálint-ösztöndíjprogram Márton Áron tehetséggondozó ösztöndíjban való részvételre.


1. AZ ÖSZTÖNDÍJ CÉLJA, ÁLTALÁNOS TUDNIVALÓK

A Külügyminisztérium (a továbbiakban: KüM) a pályázaton elnyerhető ösztöndíjjal a külhoni felsőoktatásban tanuló, kiemelkedő tehetségű és szorgalmú külhoni felsőoktatásban tanuló magyar fiatalok tehetséggondozását kívánja elősegíteni. A nyertes pályázók részére vezetőtanár által segített tudományos-kutatási hátteret biztosít, tudományos-kutatói vagy művészeti teljesítmény elérését támogatja. Az ösztöndíj folyósítása a hallgatók és vezetőtanáraik részére az ösztöndíjszerződésben foglaltak teljesítését követően történik.

2. A PROGRAM LEÍRÁSA

A program az ösztöndíjas hallgatóknak lehetőséget nyújt módszertani ismeretek elsajátítására, prezentációs, kommunikációs és kapcsolatépítési készségük fejlesztésére. Az ösztöndíjas hallgató köteles aktívan részt venni a programot lezáró konferencia kétnapos programján és szakmai előadást tartani, a vezetőtanára által értékelt beszámoló dolgozatát benyújtani az ösztöndíjszerződésben megadott időpontig. 

Az ösztöndíjas vezetőtanár (a továbbiakban: vezetőtanár) az ösztöndíjas hallgatót (a továbbiakban: hallgató) a program során támogatja szakmai előmenetelében; gyakorlati és elméleti útmutatást nyújt számára, elősegítve a program elvárásainak teljesítését és, hogy szakmai munkájának minősége megfelelő legyen; legalább három alkalommal konzultációs lehetőséget biztosít számára személyes találkozás vagy elektronikus levelezés formájában; véleményezi a hallgató haladási naplóját és határidőig benyújtja azt; illetve értékeli a hallgató szakmai teljesítményét és beszámoló dolgozatát. Egy vezetőtanár legfeljebb két tehetséggondozó programra pályázó hallgató vezetőtanári feladatait vállalhatja. Hallgatók vezetőtanár nélkül nem pályázhatnak. 
A pályázatokat a hallgatóknak egyénileg kell benyújtani – egy kutatási témával egy pályázó pályázhat, illetve egy pályázó csak egy kutatási témát nyújthat be. 

A program megvalósításában a KüM együttműködik a határon túli felsőoktatási intézményekkel és oktatóikkal. A program akadémiai hátterének biztosításában a KüM közreműködő szakmai partnere a Sapientia Erdélyi Magyar Tudományegyetem.

A pályázat bírálati szempontrendszerét a pályázati felhívás 1. sz. melléklete tartalmazza. 

3. A PÁLYÁZAT BENYÚJTÁSÁNAK HATÁRIDEJE ÉS MÓDJA

A pályázati felhívás az alábbi honlapon található: 
https://balassieducation.hu/hu/tehetsegprogram/

A pályázati anyag beküldési határideje: 2026. december 16., szerda déli 12.00 óra (közép-európai idő /CET/). 

A pályázat beadása a https://balassieducation.hu/hu/tehetsegprogram/ oldalon keresztül történik. Kérjük, hogy keresse fel az oldalt és az ott levő információk alapján készítse el és adja be a pályázatát!

A pályázati határidő lejárta után, a meghatározott, később is benyújtható dokumentumokon kívül, hiánypótlásra nincs lehetőség.

PÁLYÁZATI FELTÉTELEK

Pályázhat minden határon túli magyar hallgató, aki
· a következő állampolgárság egyikével rendelkezik: horvát, román, szerb, szlovák, szlovén, ukrán és akire a szomszédos államokban élő magyarokról szóló 2001. évi LXII. törvény hatálya kiterjed; és
· a 2026/2027-es tanév 1. szemeszterében valamely horvátországi, romániai, szerbiai, szlovákiai, szlovéniai vagy ukrajnai felsőoktatási intézményben alap-, illetve mesterképzésben folytat tanulmányokat (MA fokozattal már rendelkező, osztatlan képzést már teljesítő, illetve doktori képzésben tanulmányokat folytató hallgató nem pályázhat), illetve ezekben a felsőoktatási intézményekben a 2026/2027-es tanév 2. szemeszterében  aktív hallgatói jogviszonnyal rendelkezik majd; és
· felsőoktatási tanulmányait nem szakította meg két szemeszternél hosszabb időszakra, és rendelkezik két lezárt félévvel. Az utolsó két lezárt félév leckekönyvben igazolt, súlyozott tanulmányi átlaga nem lehet rosszabb 3.5-nél (vagy a magyarországitól eltérő érdemjegy esetén az adott országban a 3.5-nek megfelelő átlagnál (az átszámítást a pályázat bírálói végzik el); és
· pályázatában vezetőtanáraként olyan, a 2026/2027-es tanévben valamely horvátországi, romániai, szerbiai, szlovákiai, szlovéniai vagy ukrajnai felsőoktatási intézményben vagy tudományos/kutató intézményben/szakmai műhelyben magyar nyelvű vagy magyar nyelvi képzésben oktatóként és/vagy tudományos kutatóként dolgozó vezetőtanárt jelöl meg, aki ezt a pályázat mellékletét képező szakmai ajánláson aláírásával vállalja.

Vezetőtanári ösztöndíjra pályázhat,
· aki a 2026/2027-es tanévben valamely horvátországi, romániai, szerbiai, szlovákiai, szlovéniai vagy ukrajnai felsőoktatási intézményben vagy tudományos/kutató intézményben/szakmai műhelyben magyar nyelvű vagy magyar nyelvi képzésben oktatóként és/vagy tudományos kutatóként dolgozik.

Azon vezetőtanár részesülhet ösztöndíjban, akinek legalább egy hallgatója ösztöndíjban részesül. 
Az ösztöndíjat elnyert vezetőtanár vállalja, hogy az ösztöndíjprogram ideje alatt szakmai egyeztetést folytat a hallgató számára kijelölt tudományterületi szakértővel is.

Nem nyerhet hallgatói ösztöndíjat az, aki
· nem rendelkezik (korábbi vagy jelenlegi felsőoktatási képzése során elvégzett) két lezárt félévvel a pályázat benyújtásának időpontjában,
· a 2026/2027-es tanévben egyéb magyar állami ösztöndíjban részesül a Márton Áron-ösztöndíjra benyújtott kutatási témában,
· a benyújtott kutatási témával a korábbi években már a KüM tehetséggondozó ösztöndíjában részesült.

A tanulmány kéziratát és a ppt prezentációt 2027. május 31-ig kell benyújtani. Kéziratként nem nyújtható be szaklapokban, folyóiratokban, kötetekben, könyvfejezetekben, konferencia-kiadványokban, országos tudományos diákkörön/versenyen stb. már publikált szöveg, tanulmány. A kéziratot magyar nyelven kérjük benyújtani, terjedelme 20.000 leütés (szóközök nélkül).

A formailag hibás és hiányosan benyújtott pályázatok érdemi elbírálás nélkül visszautasításra kerülnek.

AZ ÖSZTÖNDÍJRA PÁLYÁZÓ HALLGATÓ ÁLTAL KÖTELEZŐEN BEKÜLDENDŐ DOKUMENTUMOK, IGAZOLÁSOK

.
Az ösztöndíjra pályázó hallgatóra vonatkozóan: a pályázati oldalon az adatlap kitöltése mellett feltöltendő dokumentumok, igazolások
1) a pályázó hallgató nyilatkozata pdf formátumban;
2) a hallgatói jogviszony fennállásáról szóló, az egyetem által hitelesített felsőoktatási intézményi igazolás (2026/2027. tanév első félévére) szkennelve, pdf formátumban;
(A nyertes pályázóknak a 2026/2027-es tanév második félévére vonatkozó igazolást 2027. február 26-ig kell megküldeniük.)   
3) leckekönyvének az egyetem által hitelesített másolata az utolsó két lezárt félévről szkennelve, pdf formátumban;
4) önéletrajz magyar nyelven pdf formátumban;
5) minimum 3 oldalas szakmai terv szkennelve, pdf formátumban. A szakmai tervnek tartalmaznia kell a pályázatban és a szakmai munkában való részvétel indokait, a kutatás célját, a munka ütemtervét;
6) magyar nemzetiség igazolása (e célra alkalmas minden olyan hiteles dokumentummásolat – amely egyoldalú, a pályázó által tett jognyilatkozattal pótolható – amelyből a magyar nemzetiség egyértelműen megállapítható: például e célra egyaránt alkalmas a Magyar igazolvány vagy a Magyar igazolványra vonatkozó igénylés másolata, esetlegesen az érettségi bizonyítvány másolata) szkennelve, pdf formátumban;
7) a horvát vagy román vagy szerb vagy szlovák vagy szlovén vagy ukrán állampolgárságot igazoló okmány másolata szkennelve, pdf formátumban, továbbá
8) a határon túli állandó lakóhelyet igazoló okmány másolata szkennelve, pdf formátumban.

A hallgató vezetőtanárára vonatkozóan:
9) aláírt vezetőtanári szakmai ajánlás és nyilatkozat, szkennelve, pdf formátumban;
10)  a vezetőútanár részletes szakmai önéletrajza pdf formátumban, illetve 
11)  munkáltatói igazolás vagy az oktatói jogviszonyt igazoló hivatalos dokumentum szkennelt másolata, pdf formátumban.

Amennyiben a pályázati anyaghoz csatolandó dokumentum nem magyar nyelvű, annak mindenre kiterjedő, egyszerű (azaz nem pecséttel hitelesített), magyar nyelvű fordítása is csatolandó. A fordítás abban az esetben fogadható be a pályázati eljárás során, ha a jelölt aláírásával igazolja a két szöveg egyezőségét. 


4. A PÁLYÁZATOK ÉRTÉKELÉSE

A pályázatok előzetes szakmai bírálatát a pályázat lebonyolítása során közreműködő szakmai partner, a Sapientia Erdélyi Magyar Tudományegyetem végzi. A pályázatok értékelését a KüM által létrehozott Bírálóbizottság (a továbbiakban: Bizottság) végzi. A Bizottság tagjai egyéni döntéssel választják ki az ösztöndíjra jelölteket. Szavazategyenlőség esetén az elnök szavazata dönt.

A pályázatokról a döntést a Bizottság javaslatának figyelembe vételével a külügyminiszter hozza meg. A pályázat eredményéről a pályázók elektronikus címükre küldött értesítéssel kapnak tájékoztatást.

A döntéssel szemben fellebbezésnek nincs helye, a pályázó azonban a KüM miniszterhez kifogást nyújthat be, ha a pályázó szerint a pályázati eljárás, a pályázat befogadása vagy a pályázati döntés jogszabálysértő. A kifogást a pályázónak a kifogásolt intézkedésről vagy mulasztásról való tudomásszerzéstől számított 10 munkanapon, de legkésőbb a kifogásolt intézkedés megtörténtéről vagy a mulasztástól számított 30 munkanapon belül kell benyújtania. A pályázónak a kifogás benyújtásakor az államháztartásról szóló törvény végrehajtásáról szóló 368/2011. (XII.31.) kormányrendelet (a továbbiakban: „Ávr”) 102/D. §-ában meghatározottak szerint kell eljárnia. Ugyanezen jogszabályhely rendelkezik a kifogás elbírálásának rendjéről is.

A pályázaton ösztöndíjat nyert hallgatók és vezetőtanárok névsora nyilvános. A pályázó hallgató és vezetőtanár a pályázaton való részvétellel hozzájárul ahhoz, hogy neve az ösztöndíj elnyerése esetén a jogszabályoknak megfelelően nyilvánosságra kerüljön.

5. PÁLYÁZATI EREDMÉNYEK KÖZZÉTÉTELE

[bookmark: _GoBack]A pályázatok elfogadásáról, illetve elutasításáról szóló értesítés határideje: 2027. január 20. A pályázatot elnyert ösztöndíjasok névsorát a KüM a www.balassiseducation.hu honlapon teszi közzé.

6. A SZERZŐDÉSKÖTÉS ÁLTALÁNOS FELTÉTELEI

Az ösztöndíjat elnyert hallgatóval és vezetőtanárral a KüM szerződést köt, amely tartalmazza az ösztöndíjas és vezetőtanár jogait és kötelezettségeit. Az ösztöndíj a személyi jövedelemadóról szóló 1995. évi CXVII. törvény 1. sz. melléklete 4.7. (d.) pontja értelmében adómentes. A pályázatot elnyerő hallgató és vezetőtanár tudomásul veszi, hogy a szerződés aláírásának és az ösztöndíj folyósításának kötelező alaki feltétele, hogy magyarországi forintalapú vagy külföldi eurokompatibilis devizaalapú bankszámlával rendelkezzen.
Az ösztöndíjat elnyert hallgató vállalja, hogy részt vesz a kétnapos zárókonferencián: a 2027. évi zárókonferencia tervezett időpontja 2027. június 9–10., tervezett helyszíne egy magyarországi egyetem.

Az ösztöndíjas nem jogosult az ösztöndíjra vagy annak egy részére, valamint kizárható a következő két év pályázati lehetőségeiből, amennyiben az ösztöndíjszerződésben foglaltakat megszegi vagy nem teljesíti.

AZ ÖSZTÖNDÍJAS JUTTATÁSAI

A pályázaton ösztöndíjban részesíthető hallgatók száma legfeljebb 40 fő. A hallgatói ösztöndíj mértéke a 2027-es évben 360.000 Ft/fő.
A pályázaton ösztöndíjban részesíthető vezetőtanárok száma legfeljebb 40 fő, amelynek mértéke a 2027-es évben 150.000 Ft/tutorált hallgató.

A hallgatói és vezetőtanári ösztöndíjak magukban foglalják a konferencián való részvétellel kapcsolatban felmerülő mindennemű költséget.

7. A PÁLYÁZAT FORRÁSA

Magyarország 2027. évi központi költségvetésének Külügyminisztérium fejezete.

8. TÁJÉKOZTATÁS

A pályázattal kapcsolatban felvilágosítást kaphatnak az alábbi elérhetőségeken:
Külügyminisztérium 
Ösztöndíjakért Felelős Főosztály
Kozma Ágnes, referens
Telefon: +36 1 458 1340
E-mail: tehetseg@mfa.gov.hu

Budapest, 2026. november 


1. sz. melléklet


Bírálati szempontrendszer


Szakmai terv (összesen max. 120 pont)


Adható pontszámok: 
A szakmai terv célja, várható szülőföldi, társadalmi hasznosulása: max. 40 pont
A kutatási terület / téma újszerűsége: max. 20 pont
A szakmai terv tartalmi elemei: max. 30 pont 
A szakmai terv kidolgozottsága: max. 20 pont
A szakmai terv ütemterve, megvalósíthatósága az adott kutatási időszakban: max. 10 pont

Azok a pályázók, akiknek szakmai terve nem éri el a 61 pontot, nem részesülhetnek ösztöndíjban.

  KÜLÜGYMINISZTÉRIUM   ÖSZTÖNDÍJAKÉRT   FELELŐS FŐOSZTÁLY     1     PÁLYÁZATI FELHÍVÁS     MÁRTON ÁRON  TEHETSÉGGONDOZÓ  ÖSZTÖNDÍJRA   A 202 6 / 20 2 7 - E S TANÉVRE       A Külügyminisztérium ösztöndíjpályázatot hirdet  a   Balassi Bálint - ösztöndíjprogramról szóló  606/2023. (XII. 22.)  Korm. rendelet alapján a  202 6 /202 7 - e s tan évben   a szülőföld jükön   felsőoktatási intézményekben tanulmányokat folytató ,   határon túli magyar   hallgatók és  vezetőtanáraik részére a  Balassi Bálint - ö sztöndíjprogram   Márton Áron   tehetséggondozó  ösztöndíjban  való részvételre.       1.   AZ ÖSZTÖN DÍJ CÉLJA, ÁLTALÁNOS   TUDNIVALÓK     A  Külügyminisztérium   ( a  továbbiakban: K ü M)   a pályázaton elnyerhető ösztöndíjjal  a  külhoni  felsőoktatásban tanuló ,   kiemelkedő tehetségű és szorgalmú külhoni   felsőoktatásban tanuló  magyar  fiatalok tehetséggondozását kívánja elősegíteni . A nyertes pályázók rész é re  vezetőtanár  által segített   tudományos - kutatási  hátteret  biztosít, tudományos - kutatói vagy művészeti  teljesítmény elérését támogatja.  Az ösztöndíj folyósítása  a hallgatók és  vezetőtanár aik részére  a z ösztöndíjszerződésben foglaltak teljesítését  követően   történik.     2.   A PROGRAM  LEÍRÁSA     A program a z ösztöndíjas   hallgatóknak   lehetőséget   nyújt  módszertani ismeretek elsajátítására,  prezentációs, kommunikációs   és   kapcsolatépít ési   készségük fejlesztésére .  A z ösztöndíjas  hallgató  köteles aktívan részt venni a   program ot lezáró   konferenc ia kétnapos programján   és  szakmai előadást  tartani ,   a  vezetőtanár a   által értékelt  beszámoló dolgozatá t  benyújtani  az  ösztöndíj szerződésben megadott időpontig .      A z ösztöndíjas   vezetőtanár   (a továbbiakban: vezetőtanár)  a z   ösztöndíjas   hallgató t  (a  továbbiakban: hallgató)  a  program során   támogatja szakmai előmenetelében ;   gyakorlati és  elméleti  útmutatást nyújt számára , elősegítve a program elvárásainak teljesítését   és ,   hogy  szakmai munkájának minősége megfelelő legyen ;   legalább  három   alkalommal konzultációs  lehetőséget biztosít számára személyes találkozá s vagy  elektronikus levelezés   formájában ;   véleményezi a hallgató  haladási napló já t   és határidőig benyújtja   azt ;   illetve   értékeli  a hallgató   sz akmai teljesítményé t és  bes zámoló dolgozatát.   Egy vezetőtanár legfeljebb  két   tehetséggondozó programra pályázó hallgató vezetőtanári feladatait vállalhatja.   H allgatók  vezetőtanár nélkül nem pályázhatnak.    A pályázatokat  a hallgatóknak  egyénileg kell benyújtani   –   egy kutatási témával   egy pályázó  pályázhat , illetve egy pályázó csak egy kutatási témát nyújthat be .       A program megvalósításában  a  K ü M   együttműködik a határon túli felsőoktatási  intézményekkel és oktatóikkal . A   program akadémiai hátterének biztosításában  a K ü M  közreműködő  szakmai partner e   a Sapientia Erdélyi Magyar Tudományegyetem.     A pályázat bírálati szempontrendszerét   a pályázati  felhív ás   1. sz. melléklet e   tartalmazza.     

